**APSTIPRINĀTS**

ar Daugavpils valstspilsētas pašvaldības domes

2023.gada \_\_\_.\_\_\_\_\_\_\_\_\_\_\_\_\_\_

lēmumu Nr. \_\_\_\_\_\_

**SIA „Daugavpils reģionālā slimnīca”**

**sniegto maksas pakalpojumu cenu noteikšanas kārtība**

1. **Vispārīgie jautājumi**

1. Kārtība nosaka Sabiedrības ar ierobežotu atbildību „Daugavpils reģionālā slimnīca” (turpmāk –Sabiedrība) deleģēto pārvaldes uzdevumu ietvaros sniegto pakalpojumu (turpmāk – pakalpojumi) maksas apmēra noteikšanas un apstiprināšanas kārtību.
2. Kārtība attiecas uz visiem pakalpojumu veidiem, izņemot normatīvajos aktos noteiktos gadījumus.
3. Pakalpojumu cena aprēķināta, sākotnēji nosakot katra pakalpojuma pašizmaksu un pieskaitot peļņu.
4. Cena, par kādu sabiedrība sniedz pakalpojumu, nedrīkst būt mazāka par aprēķināto pakalpojuma pašizmaksu.
5. Sabiedrības sniegto pakalpojumu maksas atbrīvojumus privātpersonām nosaka Daugavpils valstspilsētas pašvaldības (turpmāk – Pašvaldība) dome.
6. Sabiedrība katram pakalpojuma veidam izstrādā pakalpojuma izcenojumu (1.pielikums) un cenrādi (turpmāk - Cenrādis) (2.pielikums)*,* kuruapstiprina sabiedrības valde.
7. Cenrāža aprēķinā izcenojumu summas norāda veselos *euro* un centos.
8. Sabiedrības sniedzamie maksas pakalpojumi ir:

* medicīnas maksas pakalpojumi:
* ambulatorie pakalpojumi;
* dienas stacionārā sniedzamie pakalpojumi;
* stacionārā sniedzamie pakalpojumi.
* citi (atbalsta)maksas pakalpojumi.

1. Sabiedrība sniegto pakalpojumu Cenrādi publicē Sabiedrības mājas lapā [www.slimnica.daugavpils.lv](http://www.slimnica.daugavpils.lv).
2. **Pašizmaksas aprēķins**
3. Pakalpojuma pašizmaksa ir aprēķināma katram sniegtajam pakalpojuma veidam atsevišķi, Pakalpojuma pašizmaksā tiek ietvertas tikai ekonomiski pamatotas izmaksas, kas ir saistītas ar pakalpojumu sniegšanu.
4. Pakalpojuma pašizmaksa tiek noteikta, izmantojot pilnās pašizmaksas kalkulācijas metodi, kas ietver gan tiešās (mainīgās), gan netiešās (vispārējās, pieskaitāmās) izmaksas. Aprēķinos tiek izmantoti plānotie rādītāji tekošajam gadam.
5. Ar pakalpojumu sniegšanu saistītās ***tiešās izmaksas (A+B+C),*** sastāv no šādām komponentēm:

* 1. Tiešās materiālu izmaksas (A);
  2. Tiešās darba algas izmaksas (darba algas izmaksas par izpildīto darbu apjomu un VSAOI, kas ir aprēķinātas kā procentu likme no tiešās darba algas) (B);
  3. Citas ar pakalpojuma sniegšanu izdalāmas vai aprēķināmas tieši saistītas izmaksas (C).

Ar pakalpojumu saistītās ***netiešās izmaksas (D+E+F)***, iepriekš sagrupējot tos pēc rašanās vietām, sastāv no šādām komponentēm:

* 1. Netiešās izmaksas, kuras nav iespējams pilnā apmērā attiecināt uz konkrētā pakalpojuma sniegšanu (*Šīs izmaksas ietver pārējo darbinieku darba algas un ar šīm algām saistītās valsts sociālās apdrošināšanas obligātās iemaksas, pamatlīdzekļu amortizācijas izdevumus, iekārtas tehnisko apkopi, ēkas uzturēšanu un apsaimniekošanu, remontu, saimniecisko materiālu izlietojumu, transporta pakalpojumus, darbinieku apmācības un vervēšanas izdevumus, u.c. pārdošanas izdevumus*) (D);
  2. Administrācijas izmaksas (*ietver pārvaldes personāla un administratīvā personāla darba algas un ar šīm algām saistītās valsts sociālās apdrošināšanas obligātās iemaksas, sakaru pakalpojumus, gada pārskata un revīzijas izdevumus, bankas pakalpojumus, grāmatvedības un juristu pakalpojumus, nemateriālo vērtības nolietojumu u.c. administrācijas izdevumus*) (E);
  3. Citas netiešās izmaksas (*ietver pārējos izdevumus*) (F).

1. Pakalpojuma pašizmaksa tiek aprēķināta, saskaitot pakalpojuma tiešās izmaksas un pieskaitījuma likmi (procentos no pakalpojuma tiešām izmaksām).
2. Pieskaitījuma likme tiek aprēķināta kā procentu likme, sadalot Sabiedrības kopējās netiešās izmaksas ar Sabiedrības kopējām tiešām izmaksām un noapaļojot līdz veselam skaitam uz augšu.
3. Šādu pašizmaksas aprēķināšanas metodiku izmanto maksas apmēra noteikšanai pakalpojumiem, kuri nav noteikti valsts apmaksātos veselības aprūpes pakalpojumu tarifos.
4. Sniedzot maksas pakalpojumus, kuriem ir noteikti valsts veselības aprūpes pakalpojumu tarifi, par pamatu tiek ņemta Nacionālā veselības dienesta mājas lapā www.vmnvd.gov.lv publicēta pakalpojumu pašizmaksa.

**III. Cenas noteikšana**

1. Pakalpojuma cena tiek aprēķināta, pašizmaksai pieskaitot peļņu.
2. Sabiedrības valde, nosakot pakalpojuma Cenrāža paredzēto peļņas apmēru, nodrošina, lai tas būtu vismaz 5% no pilnās pakalpojuma pašizmaksas.
3. Sabiedrības valde, lemjot par peļņas apmēru, ņem vērā:
   1. Pakalpojuma konkurētspēja tirgū;
   2. Pakalpojuma pieprasījums;
   3. Pakalpojuma pirktspēja;
   4. Peļņas maksimizēšanas iespējas.
4. Peļņa tiek aprēķināta kā procentu likme no pilnās pakalpojuma pašizmaksas.
5. Katram pakalpojuma izcenojumam tiek pieskaitīta uz aprēķināšanas brīdi spēkā esošā pievienotās vērtības nodokļa likme (turpmāk tekstā – PVN) atbilstoši Pievienotās vērtības nodokļa likumam.
6. Katra pakalpojuma pilna cena sastāv no šādu komponentu kopsummas:
   1. Tiešās izmaksas (A+B+C);
   2. Pieskaitījuma likme;
   3. Peļņa;
   4. PVN.

**IV Noslēguma jautājumi**

1. Sabiedrība ne retāk kā reizi gadā, līdz budžeta plāna apstiprināšanai, analizē pakalpojuma pieprasījuma izmaiņas, izvērtē pakalpojuma efektivitāti, pārskata Cenrādi katram pakalpojumam, novērtē ar pakalpojuma sniegšanu saistītās izmaksas, to ietekmi uz Cenrādi un, konstatējot izmaiņas, izstrādā jaunu Cenrāža aprēķinu.
2. Sabiedrība novērtē ar pakalpojuma sniegšanu saistītās izmaksas un attiecīgi veic grozījumus arī šādos gadījumos:
   1. Izdarīti grozījumi normatīvajos aktos;
   2. Ir mainījušies apstākļi, kas ietekmē maksas pakalpojumu klāstu/apjomu, kas būtiski ietekmē vienas pakalpojuma vienības izmaksas;
   3. Ir būtiski mainījušās izmaksas, kuras veido maksas pakalpojumu izcenojumus..
3. Apstiprināto Cenrādi un katram pakalpojuma veidam izstrādātos un apstiprinātos pakalpojuma izcenojumus, Sabiedrība 3 (trīs) dienu laikā pēc apstiprināšanas iesniedz Pašvaldības iestādes „Daugavpils pašvaldības centrālā pārvalde” Juridiskā departamenta Kapitālsabiedrību pārraudzības nodaļā.
4. Sabiedrības valde ir atbildīga par šīs kārtības noteikumu ievērošanu.

**1.pielikums**

SIA “Daugavpils reģionālā slimnīca”

maksas pakalpojumu cenu noteikšanas kārtībai

**Apstiprināts**

|  |  |
| --- | --- |
| SIA ”Daugavpils reģionālā slimnīca”  valdes priekšsēdētājs  \_\_\_\_\_\_\_\_\_\_\_\_\_\_\_\_\_\_\_  vārds, uzvārds  \_\_\_\_\_\_\_\_\_\_\_\_\_\_\_\_\_\_\_  Paraksts  \_\_\_\_.gada \_\_\_\_.\_\_\_\_\_\_\_\_\_\_\_\_ | SIA ”Daugavpils reģionālā slimnīca”  valdes loceklis  \_\_\_\_\_\_\_\_\_\_\_\_\_\_\_\_\_\_\_  vārds, uzvārds  \_\_\_\_\_\_\_\_\_\_\_\_\_\_\_\_\_\_\_  Paraksts  \_\_\_\_.gada \_\_\_\_.\_\_\_\_\_\_\_\_\_\_\_\_ |

|  |  |
| --- | --- |
| **Maksas pakalpojuma izcenojuma aprēķins** | |
|  |  |
| **Maksas pakalpojuma nosaukums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | |
|  | |
|  |  |
| **Rādītājs (materiāla/izejvielas nosaukums, atlīdzība un citi izmaksu veidi)** | **Izmaksu apjoms viena maksas pakalpojuma veida nodrošināšanai** |
|  |  |
| **Tiešās izmaksas, EUR** |  |
| 1. Vienreizlietojamais materiāls |  |
| B. Ārstniecības personas darba alga, VSAOI |  |
| C. Citas ar pakalpojuma sniegšanu izdalāmas vai aprēķināmas tieši saistītas izmaksas |  |
| Tiesās izmaksas kopā (A+B+C): |  |
|  |  |
| **Pieskaitījuma likme (\_\_\_\_%), EUR**  (procentos no pakalpojuma tiešām izmaksām) |  |
|  |  |
| **Aprēķinātās izmaksas uz vienu pakalpojuma vienību (pašizmaksa), EUR** |  |
|  |  |
| **Peļņa (\_\_\_%), EUR** |  |
| **PVN (\_\_\_ %), EUR** |  |
| **Maksas pakalpojuma izcenojums, EUR** |  |
|  |  |
| **Aprēķinu sastādīja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | |
| *(amats, vārds, uzvārds)* | |

**2.pielikums**

SIA “Daugavpils reģionālā slimnīca”

maksas pakalpojumu cenu noteikšanas kārtībai

**Apstiprināts**

|  |  |
| --- | --- |
| SIA ”Daugavpils reģionālā slimnīca”  valdes priekšsēdētājs  \_\_\_\_\_\_\_\_\_\_\_\_\_\_\_\_\_\_\_  vārds, uzvārds  \_\_\_\_\_\_\_\_\_\_\_\_\_\_\_\_\_\_\_  Paraksts  \_\_\_\_.gada \_\_\_\_.\_\_\_\_\_\_\_\_\_\_\_\_ | SIA ”Daugavpils reģionālā slimnīca”  valdes loceklis  \_\_\_\_\_\_\_\_\_\_\_\_\_\_\_\_\_\_\_  vārds, uzvārds  \_\_\_\_\_\_\_\_\_\_\_\_\_\_\_\_\_\_\_  Paraksts  \_\_\_\_.gada \_\_\_\_.\_\_\_\_\_\_\_\_\_\_\_\_ |

|  |  |  |  |  |  |
| --- | --- | --- | --- | --- | --- |
| **SIA "Daugavpils reģionālā slimnīca"** | | | | | |
| **maksas pakalpojumu cenrādis**  **spēkā ar \_\_\_\_\_.gada \_\_\_.\_\_\_\_\_\_\_\_\_\_\_\_** | | | | | |
|  | | | |  |  |
| **Nr. p.k.** | **Pakalpojuma veids** | **Mērvienība** | **Cena bez PVN (EUR)** | **PVN (EUR)** | **Cena ar PVN**  **(EUR)** |
|  |  |  |  |  |  |
|  |  |  |  |  |  |
|  |  |  |  |  |  |
|  | | | | | |